SA8
Exported from Holy-Writings.com on 2026-06-21 - 1 clipping

雜阿含經 (八)

如是我聞： 一時，佛住舍衞國，祇樹，給孤獨園。

爾時，世尊告諸比丘： 「過去、未來色無常，況現在色？ 聖弟子，如是觀者。 不顧過去色，不欲未來色，於現在色厭，離欲。 正向滅盡。

「如是，過去、未來受⋯想⋯行⋯識無常，況現在受⋯想⋯行⋯識？ 聖弟子，如是觀者。 不顧過去識，不欣未來識，於現在識厭，離欲。 正向滅盡。」

時，諸比丘聞佛所説歡喜，奉行。

如無常，苦、空、非我亦復如是。
-- SA8 — Taisho Tipitaka (CC0-1.0)